cyanic-selkie/wikianc huggingface dataset:
லேடி டோக் கல்லூரி
லேடி டோக் கல்லூரி அல்லது டோக் பெருமாட்டி கல்லூரி (Lady Doak College ) என்பது தமிழ்நாட்டில் மதுரை மாநகரில் தொடங்கப்பட்ட முதல் பெண்கள் கல்லூரி ஆகும். அமெரிக்க கிறித்துவ மிசனரியைச் சேர்ந்த கேத்தி வில்காக்ஸ் என்ற பெண்மணியால் 1948ஆம் ஆண்டு தல்லாகுளம் அருகே இக்கல்லூரி தொடங்கப்பட்டது. மதுரை மில் உரிமையாளர்கள் குடும்பத்தைச் சேர்ந்த சர். டோக் மற்றும் லேடி டோக் இருவரது உதவியையும் கேத்திவில்காக்ஸ் அம்மையார் பெற்று இக்கல்லூரியை தொடங்கினார். கல்லூரி தொடங்க பெரும் உதவி செய்த டோக் பெருமாட்டி பெயராலேயே இக்கல்லூரி அழைக்கப்படுகிறது. 1978ஆம் ஆண்டு தன்னாட்சி தகுதியினைப் பெற்றது. தற்போது கேத்தி வில்காக்ஸ் கல்வி கூட்டமைப்பின் அங்கமாக இயங்கி வருகிறது.
81 மாணவிகள் கொஞ்சம் நூல்கள் அடங்கிய சிறிய நூலகம், ஒரு விடுதியுடன் தொடங்கிய இந்தக் கல்லூரி இன்று 5048 மாணவிகள், 255 ஆசிரியைகள், 170 ஆசிரியரல்லாத அலுவலர்களையும் கொண்டு செயல்படும் நிலைக்கு வளர்ந்துள்ளது. 26 இளநிலை படிப்புகள், 15 முதுநிலைப் படிப்புகள், 9 ஆய்வியல் நிறைஞர் படிப்புகள், 3 முதுகலை பட்டய படிப்புகள், 2 பட்டய படிப்புகள் மற்றும் 1 சான்றிதழ் படிப்புகளையும் கொண்டுள்ளது. இக்கல்லூரியின் ஜே. எக்ஸ். மில்லர் நூலகத்தில் ஒரு லட்சத்திற்கும் அதிகமான நூல்கள் உள்ளதாக கல்லூரி கையேட்டில் குறிப்பிடப்பட்டுள்ளது. அக்காலத்தில் பெண் கல்வியின் முன்னேற்றத்திற்க்கு லேடி டோக் கல்லூரி முதன்மையானது என்பதை உணர்ந்த வி. வி. சி. ஆர். முருகேச முதலியார் ஆறாயிரம் தங்க பொற்காசுகளை நன்கொடையாக இக்கல்லூரிக்கு வழங்கினார்.
மேற்கோள்கள்
1.எனது மதுரை நினைவுகள் - மனோகர் தேவதாஸ்
2. டோக்பெருமாட்டி கல்லூரி கையேடு 2015 - 2016
வெளி இணைப்புகள்
பகுப்பு:தமிழ்நாட்டு அரசு உதவிபெறும் கலை மற்றும் அறிவியல் கல்லூரிகள்‎ பகுப்பு:மதுரை காமராசர் பல்கலைக்கழக இணைவுக்கல்லூரிகள் பகுப்பு:மதுரை மாவட்டத்திலுள்ள தனியார் கலைக் கல்லூரிகள் பகுப்பு:தமிழ்நாட்டிலுள்ள மகளிர் பல்கலைக்கழகங்களும் கல்லூரிகளும்
நங்கூரம் (பொலனறுவை சிற்றிதழ்)
நங்கூரம் இலங்கையில் பொலனறுவையிலிருந்து 1990ம் ஆண்டில் வெளிவந்த ஒரு காலாண்டு இதழாகும்.
முகவரி
எஸ். டி. எஸ். ஹார்ட்வெயார் ஸ்டோர்ஸ், கதுறுவெல, பொலனறுவை.
சொர்ணமலைக் கதிரேசன் கோயில்
தூத்துக்குடி மாவட்டத்திலுள்ள கோவில்பட்டியில் சொர்ணமலையின் மீது அமைந்துள்ள அருள்மிகு சொர்ணமலைக் கதிரேசன் திருக்கோயில் முருகப்பெருமானின் திருத்தலமாகும். உலகிலேயே, தமிழ்நாட்டில் இருக்கும், தூத்துக்குடி மாவட்டத்திலுள்ள கோவில்பட்டியில் அமைந்துள்ள சொர்ணமலைக் கதிர்வேல் முருகன் திருக்கோயிலில், ஆறு அடியில் ஐம்பொன்னில் மூலவர் வச்சிரவேலாக அமைந்து பொதுமக்களால் வணங்கப்படுவது இத்தலத்தின் சிறப்பாகும்.
தலவரலாறு
சிறப்பு
இம்மலையில் மேற்குத் தொடர்ச்சி மலையிலிருந்து வீசும் மூலிகைக்காற்று வீசுவதால் நோய்களைத் தீர்க்கும் சிறந்த மருந்தாகி வருகிறது. மேலும், திருமண பாக்கியம், குழந்தைப்பேறு இல்லாதவர்களும் இத்திருத்தலத்தில் எழுந்தருளியிருக்கும் முருகப்பெருமானை வழிபாடு செய்து தங்கள் வேண்டுதல்களைப் பெற்று வருகின்றனர். இவ்வூரில் உள்ள மக்கள் இத்தலத்தில் எழுந்தருளியிருக்கும் முருகப்பெருமானின் திருநாமமான கதிர்வேல்முருகன், கதிரேசன், கார்த்திகேயன் என்ற பெயர்களைத் தங்கள் குழந்தைகளுக்குச் சூட்டி இறைவன் திருநாமத்தைப் போற்றி வருகின்றனர். இத்திருக்கோவிலுக்கு வந்து முருகனை தரிசித்து வந்தால் வியாபாரத்தடை நீங்கி வியாபாரம் அமோக இலாபம் பெரும்; திருமணத்தடை உள்ளவர்களுக்கு திருமணத்தடை நீங்கி திருமணம் நடைபெறும்; புத்திர பாக்கிய தோஷம் உள்ளவர்களுக்கு புத்திர பாக்கியம் கிட்டும்; சத்ரு தோஷம் நீங்கும்; திருஷ்டி தோஷம் நீங்கும்; சகல ஐஸ்வரியமும் கிட்டும் என மக்கள் வழிபாடு செய்து முருகப்பெருமானின் திருவருள் பெற்று வருகின்றனர். இத்திருக்கோயிலின் மேற்குப்பக்கம், மலை அடிவாரத்தில் ஒளிர் குகை ஒன்று உள்ளது. அக்குகையில் முன்காலத்தில் முனிவர்கள் வாழ்ந்ததாக கூறப்படுகிறது.
வளர்ச்சி
தற்போது கடந்த 2006ம் ஆண்டு ரூ.40 லட்சம் மதிப்பீட்டில் திருப்பணிகள் செய்யப்பட்டு திருக்கோயில் புதுப்பிக்கப்பட்டு உள்ளது. திருக்கோயிலுக்கு பக்தர்கள் சென்றுவர படிக்கட்டுப்பாதைகள், மலை மீது வாகனங்கள் செல்ல சாலைவசதி, மின்விளக்கு வசதிகள்,குடிநீர் வசதிகள் செய்யப்பட்டுள்ளது. இத்திருக்கோயில் திருப்பணி வேலைகள் நடைபெற்று, 17.03.2006ல் பங்குனி மாதம் 3ம் தேதி அஷ்டபந்தன மகாகும்பாபிஷேகம் நடைபெற்றது.
திருவிழாக்கள்
மாத கார்த்திகை விழாக்கள், பௌர்ணமி கிரிவலம், வைகாசி விசாகம், கந்தசஷ்டி, திருகார்த்திகை, தைப்பூசம், மாசி மகம், பங்குனி உத்திரம் ஆகிய விழாக்களும் நடைபெற்று வருகின்றன. பிரதிமாதம் பௌர்ணமிதோறும் பலஆயிரக்கணக்கான பக்தர்கள் அடிவார விநாயகர் கோவில் முன்பிருந்து மாலை 5.30 மணியளவில் கிரிவலம் தொடங்கி மலை மீது இருக்கும் கதிர்வேல் முருகனை தரிசித்து திருவருள் பெற்று வருகின்றனர்.
திருக்கோயில் அமைப்பு
இத்திருக்கோயில் கோவில்பட்டி திருத்தலத்தின் தென்மேற்கு மூலையில் உள்ள சொர்ணமலையின் மீது அழுகுற அமைந்துள்ளது. இக்கோயிலில் கதிர்வேல்முருகன், விநாயகர், பைரவர், தண்டாயுதபாணி என நான்கு சந்நிதிகளும், மூன்று கோபுரங்களும், இரு சாலைக்கோபுரங்களும் உள்ளன. மேலும் பக்தர்கள் வசதிக்காக மண்டபம், தங்கும் விடுதி மற்றும் பூங்கா உள்ளன. 08-04-2017 அன்று தமிழக முதல்வர் மாண்புமிகு பழனிசாமி அவர்களால் அன்னதானத் திட்டம் தொடங்கப்பட்டு சிறப்பாக நடைபெற்றுவருகிறது. இக்கோயிலின் முக்கிய வாயில் வடக்கு வாயில் ஆகும். கதிர்வேல் முருகன் வேல் வடிவில் கிழக்கு நோக்கி அருள்பாலிக்கிறார். இரவு நேரத்தில் இக்கோயிலும், சொர்ணமலையும் மின்விளக்கு ஒளியில் பார்ப்பதற்கு மிகவும் அழகாக இருக்கும். மேலும் இரவு நேரத்தில் இக்கோயிலில் இருந்து கோவில்பட்டியைப் பார்ப்பதற்கு மிகவும் ரம்மியமாய்க் காட்சியளிக்கும்.
பர்வதைய ளங்கண ரருட்பாலா கர்வாசு ரந்தக வயிலோனே பிர்மிரரனைமு னஞ்சிறை யிடுதீரா சர்வுநல மங்கல மருள்தேவே நிர்மலவ விண்டரி மருகோனே மர்மமெழு மெண்புவி யதிகாரா தர்மநெறி யின்படி உயிராளச் சொர்ணமலை தங்கிய பெருமானே. 1 கர்மவினை மயிலிற் றொடர்வாகுந் துர்நினைவ தகலத் தெருளோதிப் புர்வமிசை நினையத் தருவாயோ வர்ணவரி மருகப் பிடிநாதா பரவதம ததிரப் பகைமாயத்த நிர்குணவ நிகரிற் றுணைவோனே சொர்ணமணி மிளிரொப் பிலிதேகா சொர்ணமலை முருகப் பெருமானே. 2
போக்குவரத்து வசதிகள்
காசி – கன்னியாகுமரி தேசிய நெடுஞ்சாலையில் கோவில்பட்டி பிரிவில் 0.5 கி.மீ தூரத்தில் மதுரையிலிருந்து 100 கி.மீ தொலைவிலும், திருநெல்வேலியிலிருந்து 60 கி.மீ தொலைவிலும் தூத்துக்குடியிலிருந்து 60 கி.மீ. தொலைவிலும், இத்திருத்தலம் மலை மேல் அமைந்துள்ளது. மதுரையிலிருந்து கன்னியாகுமரி செல்லும் சுற்றுலா பயணிகள் அனைவரும் இந்த முருகன் திருத்தலத்திற்கு வந்து வழிபட்டு செல்வது ஒரு சிறப்பாகும்.
திருக்கோயில் நேரம்:
காலை 6.30 மணி முதல் பகல் 11.30 மணி வரை மாலை 4.30 மணி முதல் பகல் 8.30 மணி வரை தற்போது பக்தர்கள் மற்றும் சுற்றுலா பயணிகள் வசதிக்காக திருநெல்வேலிக்குச் செல்லும் தேசிய நெடுஞ்சாலையிலிருந்து இணைப்புச் சாலை, தங்கும் மண்டபம், குளியல் அறைகள், பூங்கா மற்றும் மின்விளக்குகள் வசதி செய்யப்பட்டுள்ளது.
தொடர்புக்கு
இத்திருக்கோயில் தமிழக அரசு இந்து சமய அறநிலையத்துறை நிர்வாகத்தில் இருந்து வருகிறது. இத்திருக்கோயிலை கோவில்பட்டி அருள்தரும் செண்பகவல்லி அம்பாள் உடனுறை அருள்மிகு பூவனநாதசுவாமி திருக்கோயில் செயல்அலுவலரால் நிர்வகிக்கப்பட்டு வருகிறது. இத்திருக்கோயிலுக்கு காணிக்கைகள், நன்கொடைகள் செலுத்த விரும்புபவர்கள் அனுப்பி வைக்க வேண்டிய முகவரி: செயல்அலுவலர், அருள்மிகு சொர்ணமலைக் கதிரேசன் திருக்கோயில், கோவில்பட்டி – 628 501. தூத்துக்குடி மாவட்டம். தொலைபேசி எண்: 04632 220248.
பகுப்பு:தூத்துக்குடி மாவட்டத்திலுள்ள முருகன் கோயில்கள்
தேசிய நெடுஞ்சாலை 83 (இந்தியா)
தேசிய நெடுஞ்சாலை 83 (National Highway 83 (India)) என்பது இந்தியாவின் முதன்மையான தேசிய நெடுஞ்சாலை ஆகும். தே. நெ. 83 கிழக்கு-மேற்கு திசையில், முழுக்க முழுக்க இந்தியாவின் தமிழ்நாடு மாநிலத்தில் அமைந்துள்ளது. பொள்ளாச்சி முதல் திண்டுக்கல் வரையிலான நான்கு வழிச்சாலைக்கு 2018-ல் ஒப்புதல் அளிக்கப்பட்டது.
வழித்தடம்
thumb| இந்தியாவில் உள்ள தேசிய நெடுஞ்சாலைகளின் திட்ட வரைபடம் தே. நெ. 83 கோயம்புத்தூர், பொள்ளாச்சி, உடுமலைப்பேட்டை, பழனி, ஒட்டன்சத்திரம், திண்டுக்கல், திருச்சிராப்பள்ளி, தஞ்சாவூர், நீடாமங்கலம், திருவாரூர் மற்றும் தமிழ்நாடு மாநிலத்தில் நாகப்பட்டினத்தை இணைக்கிறது.
வெளி இணைப்புகள்
பகுப்பு:இந்திய தேசிய நெடுஞ்சாலைகள் பகுப்பு:தமிழ்நாட்டில் தேசிய நெடுஞ்சாலைகள்
மகரிசி வால்மீகி சமசுகிருத பல்கலைக்கழகம்
மகரிசி வால்மீகி சமசுகிருத பல்கலைக்கழகம் (Maharishi Valmiki Sanskrit University) என்பது 2018ஆம் ஆண்டில் அரியானா அரசாங்கத்தால் இந்தியாவின் கைத்தல் மாவட்டத்தில் உள்ள முந்திரி கிராமத்தில் நிறுவப்பட்ட பல்கலைக்கழகம் ஆகும். இது கைத்தலிலிருந்து 12 கி. மீ. தொலைவில் கிழக்குப் பகுதியில் உள்ளது. தலைநகர் சண்டிகரிலிருந்து111 கி. மீ. தொலைவிலும், ஹிசாரில் இருந்து 145 கி. மீ. தொலைவிலும் தேசிய தலைநகர் வலயத்திலிருந்து (புது தில்லி) 164 கி. மீ. தொலைவிலும் உள்ளது.
வரலாறு
2018 மார்ச் மாதத்தில் இந்தப் பல்கலைக்கழகத்தை நிறுவுவதற்கான சட்டம் அரியானா சட்டமன்றத்தில் நிறைவேற்றப்பட்டது. இந்த பல்கலைக்கழகத்தினை நிறுவுவதற்கான யோசனையினை 2015-ல் அன்றைய அரியான முதல்வர் மனோகர் லால் கட்டார் முன்மொழிந்தார். இது அரியானா சட்டம் எண். 20 ஓஎப் 2018 மூலம் நிறுவப்பட்டது. இது இராமாயணத்தினை (கிமு 500 முதல் கிமு 100 வரை),  இயற்றிய இராமரின் சமகாலத்தவர் எனப் போற்றப்பட்ட இந்து முனிவர், புகழ்பெற்ற சமசுகிருத இலக்கிய ஆசிரியர்  வால்மீகி நினைவாகப் பெயரிடப்பட்டது. வால்மீகி ஆதி கவி, முதல் கவிஞர், இராமாயணத்தின் ஆசிரியர், என்ற பெருமையினைப் பெறுகிறார்.
அரியானா மாநிலத்தில் 24க்கும் மேற்பட்ட சமசுகிருத கல்லூரிகள் இளங்கலை பட்டத்திற்குச் சமமான கல்வியை வழங்குகின்றன. கூடுதலாக முதுகலை மற்றும் முனைவர் பட்டங்களை சமசுகிருதத்தில் குருக்ஷேத்ரா பல்கலைக்கழகம் மற்றும் மகரிஷி தயானந்த பல்கலைக்கழகம் வழங்குகின்றன.
நோக்கங்கள்
சமசுகிருதம், சமசுகிருதப் புத்துயிர்ப்பு, வேதம், இந்திய மொழிகள், இந்தியாவின் பண்பாடு மற்றும் இந்திய மெய்யியல் ஆகியவற்றில் ஆராய்ச்சிக்காகக் கற்பித்தல் மற்றும் இணைவுப் பல்கலைக்கழகமாக இப்பல்கலைக்கழகம் நிறுவப்பட்டுள்ளது.
ஆகஸ்ட் 2018-ல் மீண்டும் பொறுப்பேற்ற பல்கலைக்கழகத்தின் முதல் துணைவேந்தரான முனைவர் சிரேயான்ஷ் திவேதி, அரியானாவில் உள்ள அனைத்து 70 குருகுலங்களும் சமசுகிருத படிப்புகளைக் கற்பிப்பதற்காகப் பல்கலைக்கழகத்தால் அங்கீகரிக்கப்படும் என்று கூறினார்.
வளாகம்
பல்கலைக்கழகம் தற்போது கைத்தலில் உள்ள பி. ஆர். அம்பேத்கர் அரசு கல்லூரியில் உள்ள தற்காலிக வளாகத்திலிருந்து செயல்படுகிறது. இப்பல்கலைக்கழகத்திற்கான கட்டடங்கள் அதன் வளாகம் முந்திரி கிராமத்தில் கட்டப்பட்டு வருகிறது.
மாணவர் சேர்க்கை
2019-20 கல்வியாண்டு முதல் மாணவர் சேர்க்கைத் தொடங்கியது.
மேற்கோள்கள்
பகுப்பு:Official website not in Wikidata பகுப்பு:Coordinates on Wikidata பகுப்பு:அரியானாவில் கல்வி
அசாம் தேயிலை
அஸ்ஸாம் தேயிலை என்பது அதன் உற்பத்திப் பிரதேசமான இந்தியாவின் அசாம் மாநிலத்தின் பெயரால் அழைக்கப்படும் ஒரு தேயிலை ஆகும். அசாம் தேயிலை ஒரு கருப்பு தேயிலை ஆகும். அசாம் தேநீர் குறிப்பாக கேமல்லியா சினன்சிஸ் என்ற சீனத் தேயிலைச் செடியிலிருது பெறப்படுகிறது. இதே தேயிலைச் செடி பாரம்பரியமாக சீனாவின் யுன்னான் மாகாணத்திலும் பயன்படுத்தப்படுகிறது. அஸ்ஸாம் தேநீர் பெரும்பாலும் கடல் மட்டத்திற்கு நிகரான உயரட்திலோ அல்லது அதற்கருகிலோ வளர்க்கப்படுகிறது. மேலும் அதன் வடிவம், அதன் உற்சாகம், தீஞ்சுவை, அடர்வு, பிரகாசமான நிறம் ஆகியவற்றுக்குப் பெயர் பெற்றது. அசாம் தேயிலை மற்றும் அசாம் தேயிலைக் கலவைகள் கொண்ட தேயிலைகள் காலைத் தேநீர் ‘ என விற்கப்படுகின்றன. உதாரணமாக, ஐரிஷ் காலை உணவு தேநீர், ஒரு சுவையான மற்றும் வலுவான காலைத் தேநீர் ஆகும். இத்தேயிலை சிறிய அளவிலான அசாம் தேயிலை இலைகளைக் கொண்டுள்ளது.
அசாம் மாநிலம் உலகின் தேயிலை வளரும் பகுதியில் மிகப்பெரியது ஆகும். பிரம்மபுத்ரா ஆற்றின் இருபுறமும், பங்களாதேஷ் மற்றும் மியான்மரின் எல்லையிலும் அசாம் உள்ளது. இந்தியாவின் இந்த பகுதி அதிக மழைப்பொழிவைப் பெறுகிறது. மழைக்காலத்தில், ஒரு நாளைக்கு 10 முதல் 12 அங்குலங்கள் வரை (250–300  மிமீ) மழைப் பொழிவு இருக்கும். பகல்நேர வெப்பநிலை சுமார் 96.8 பாரன்ஹீட் (36° C) ஆக உயர்கிறது. தீவிர ஈரப்பதம் மற்றும் வெப்பத்தின் காரணமாக பைங்குடில் விளைவு போன்ற நிலைமைகளை உருவாக்குகிறது. இந்த வெப்பமண்டல காலநிலை அசாமின் தனித்துவமான உலர் தேயிலைச் சுவையில் பங்களிக்கிறது, இந்த அம்சத்தால் இந்தத் தேநீர் நன்கு அறியப்பட்டதாகத் திகழ்கிறது.
அசாம் தேயிலை பொதுவாக அதன் தனித்துவமான கருப்பு தேயிலைகளைக் குறிக்கிறது என்றாலும், இப்பகுதி சிறிய அளவிலான பச்சை மற்றும் வெள்ளை தேயிலைகளையும் அவற்றின் தனித்துவமான குணாதிசயங்களையும் உற்பத்தி செய்கிறது. வரலாற்று ரீதியாக, உலகின் சொந்த தேயிலைச் செடிகள் உள்ள இரண்டு பகுதிகளில் அசாம் தெற்கு சீனாவிற்கு அடுத்தபடியாக இரண்டாவது வணிகத் தேயிலை உற்பத்தி பிராந்தியம் என அழைக்கப்படுகிறது.
ஐரோப்பாவிற்கு அஸ்ஸாம் தேயிலைச் செடி ஸ்காட்லாந்து சாகசக்காரரான ராபர்ட் புரூஸ் என்பவரால் அறிமுகமானது. அவர் 1823 ஆம் ஆண்டில் இதை அறிந்தார். இப்பிராந்தியத்தில் அவர் வணிகம் செய்யும் போது அசாமில் "காட்டுச் செடிகளாக" தேயிலைச் செடிகள் வளர்ந்து வருவதை புரூஸ் கண்டதாகக் கூறப்படுகிறது மனிராம் திவான் என்பவர் இதுகுறித்து வழிகாட்டியதோடு அவரை உள்ளுர் பழங்குடியினத் தலைவரான பெஸா காம் என்பவரிடம் அழைத்துச் சென்றார். உள்ளூர் பழங்குடியினர் (சிங்போஸ் மக்கள்) இச்செடியின் இலைகளில் இருந்து தேநீர் காய்ச்சுவதைக் கவனித்த புரூஸ், பழங்குடித் தலைவர்களுடன் இலைகள் மற்றும் விதைகளின் மாதிரிகளைச் சேகரித்து வழங்க ஏற்பாடு செய்தார், அதை அவர் அறிவியல் பூர்வமாக ஆய்வு செய்யத் திட்டமிட்டார். ராபர்ட் ப்ரூஸ் சிறிது காலங்களில் இறந்து போனதால் இச்செடி  சரியாக வகைப்படுத்தப்படவில்லை. 1830 களின் முற்பகுதியில் ராபர்ட்டின் சகோதரர் சார்லஸ், அசாம் தேயிலைச் செடிகளிலிருந்து சில இலைகளை கல்கத்தாவில் உள்ள தாவரவியல் பூங்காக்களுக்கு முறையான பரிசோதனைக்கு அனுப்ப ஏற்பாடு செய்தார். அங்கு, இச்செடியானது இறுதியாக பலவிதமான பரிசோதனைக்கு உட்படுத்தப்பட்டு இது தேயிலைச்செடி  அல்லது கேமல்லியா சினென்சிஸ் வர் அசாமிகா என அடையாளம் காணப்பட்டது, ஆனால் சீனத் தேயிலையிலிருந்து  ( கேமல்லியா சினென்சிஸ் வர். சினென்சிஸ் ) வேறுபட்டதாகும்.
மேற்கோள்கள்
பகுப்பு:இந்தியத் தேயிலை பகுப்பு:Pages using deprecated image syntax
ஆண்டிப்பட்டி வெங்கடாசலபதி கோயில்
ஆண்டிப்பட்டி வெங்கடாசலபதி கோயில் தமிழ்நாட்டில் திருநெல்வேலி மாவட்டம், ஆண்டிப்பட்டி என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் பத்தொன்பதாம் நூற்றாண்டைச் சேர்ந்தது.
கோயில் அமைப்பு
இக்கோயிலில் ஸ்ரீ ராமர், ஸ்ரீ லெட்சுமணன், சீதா சன்னதிகள் உள்ளன. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. மரபு சாராத அறங்காவலர் அமைப்பால் நிர்வகிக்கப்படுகிறது.
பூசைகள்
இக்கோயிலில் ஒருகாலப் பூசை நடக்கின்றது. புரட்டாசி மாதம் சனிக்கிழமை முக்கிய திருவிழாவாக நடைபெறுகிறது.
மேற்கோள்கள்
பகுப்பு:திருநெல்வேலி மாவட்டத்திலுள்ள பெருமாள் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
பஞ்சாப் தனிமாநில இயக்கம்
பஞ்சாபி சுபா இயக்கம் (Punjabi Suba movement) அல்லது பஞ்சாப் தனிமாநில இயக்கம் 1950களில் கிழக்கு பஞ்சாபிலிருந்து பஞ்சாபியர்-பெரும்பான்மையரான மாநிலத்தை ("சுபா") அமைக்கப்படுவதற்கான போராட்ட இயக்கம் ஆகும். அகாலி தளத்தால் முன்னெடுக்கப்பட்ட இந்தப் போராட்டத்தின் விளைவாக பஞ்சாபி மொழியினர் பெரும்பான்மையான பஞ்சாப் மாநிலமும், இந்தி மொழியினர் பெரும்பான்மையான அரியானா மாநிலமும் சண்டிகர்  ஒன்றியப் பகுதியும் உருவாயின. சில மலைவாசி மொழியினர் பெரும்பான்மையாக இருந்த கிழக்குப் பஞ்சாபின் பகுதிகள் இமாச்சலப் பிரதேசத்துடன் இணைக்கப்பட்டுள்ளன.
பகுப்பு:பஞ்சாபின் வரலாறு பகுப்பு:அரியானாவின் வரலாறு பகுப்பு:சண்டிகர் பகுப்பு:1950கள் பகுப்பு:மொழிவாரி மாநிலங்கள் பகுப்பு:பஞ்சாபி அரசியல்
ஹரிஜனப் பெண் (லட்சுமி)
ஹரிஜனப் பெண் 1937 ஆம் ஆண்டு வெளிவந்த தமிழ்த் திரைப்படமாகும். லட்சுமி ராதா பிலிம்ஸ் நிறுவனத்தினரின் தயாரிப்பில் வெளிவந்த இத்திரைப்படத்தில் ''ஜோக்கர் ராமுடு, எம். எஸ். விஜயாள்'' ஆகியோர் நடித்துள்ளனர்.
உசாத்துணை
பகுப்பு:1937 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
மதகம் ஊராட்சி
மதகம் ஊராட்சி (Madhagam Gram Panchayat), தமிழ்நாட்டின் புதுக்கோட்டை மாவட்டத்தில் உள்ள அரிமளம் வட்டாரத்தில் அமைந்துள்ளது. இந்த ஊராட்சி, அறந்தாங்கி சட்டமன்றத் தொகுதிக்கும் ராமநாதபுரம் மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1661 ஆகும். இவர்களில் பெண்கள் 852 பேரும் ஆண்கள் 809 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:புதுக்கோட்டை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
பத்மா அசாரிகா
பத்மா அசாரிகா (Padma Hazarika) என்பவர் இந்தியாவின் அசாம் மாநிலத்தைச் சேர்ந்த ஓர் அரசியல்வாதியாவார். இவர் பாரதிய சனதா கட்சியைச் சேர்ந்தவர். 1996, 2006, 2011 மற்றும் 2016 ஆம் ஆண்டுகளில் சூட்டீ தொகுதியில் இருந்து அசாம் சட்டமன்றத்திற்காகத் தேர்ந்தெடுக்கப்பட்டார். இவர் முன்னதாக அசாம் கண பரிசத் கட்சியில் இருந்தார். .
மேற்கோள்கள்
பகுப்பு:வாழும் நபர்கள் பகுப்பு:அசாமிய அரசியல்வாதிகள் பகுப்பு:இந்திய அரசியல்வாதிகள் பகுப்பு:பாரதிய ஜனதா கட்சி அரசியல்வாதிகள்
தணுக்கு
, ஆந்திரப் பிரதேசத்தின் மேற்கு கோதாவரி மாவட்டத்தில் உள்ள 46 மண்டலங்களில் ஒன்று.
ஆட்சி
இது ஆந்திர சட்டமன்றத்திற்கு தணுக்கு சட்டமன்றத் தொகுதியிலும், இந்திய பாராளுமன்றத்திற்கு நரசாபுரம் மக்களவைத் தொகுதியிலும் உட்படுத்தப்பட்டுள்ளது.
ஊர்கள்
இந்த மண்டலத்தில் கீழ்க்காணும் ஊர்கள் உள்ளன.
சான்றுகள்
பகுப்பு:மேற்கு கோதாவரி மாவட்டம்
பண்ணந்தூர் சென்னகேசவ பெருமாள் கோயில்
பண்ணந்தூர் சென்னகேசவ பெருமாள் கோயில் என்பது தமிழ்நாட்டில் கிருஷ்ணகிரி மாவட்டம், பண்ணந்தூர் என்னும் ஊரில் அமைந்துள்ள பெருமாள் கோயிலாகும்.
வரலாறு
இக்கோயில் போசளர் காலத்தைச் சேர்ந்தது.
கோயில் அமைப்பு
கோயிலின் முன்புறத்தில் மேற்கு பார்த்து கருடாழ்வார் உள்ளார். அவரருகில் கருட விளக்குக் கம்பம் உள்ளது. கோயிலின் மேற்புரத்தில் ஆஞ்சநேயர், பிரம்மன், பலராமன், கிருஷ்ணன், கல்கி அவதாரச் சிலைகள் காணப்படுகின்றன. கோயிலின் முன்புறம் திருக்குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. பரம்பரை அறங்காவலர்களால் நிர்வகிக்கப்படுகிறது.
பூசைகள்
இக்கோயிலில் இருகாலப் பூசை நடக்கின்றது. புரட்டாசி மாதம் 3 ம் சனி முக்கிய திருவிழாவாக நடைபெறுகிறது.
வழி சாகிரப்பேட் பிரகதீஸ்வரர் கோயில்
வழி சாகிரப்பேட் பிரகதீஸ்வரர் கோயில் தமிழ்நாட்டில் காஞ்சிபுரம் மாவட்டம், வழி சாகிரப்பேட் என்னும் ஊரில் அமைந்துள்ள சிவன் கோயிலாகும்.
வரலாறு
இக்கோயில் பதினாறாம் நூற்றாண்டைச் சேர்ந்தது.
கோயில் அமைப்பு
இக்கோயிலில் பிரகதீஸ்வரர் சன்னதியும், விநாயகர், பாலமுருகன், நவகிரகம், நந்தி உபசன்னதிகளும் உள்ளன. இங்குக் கோயில் குளம் உள்ளது. இக்கோயில் முதன்மைத் திருக்கோயில் என்ற வகைப்பாட்டில் இந்து அறநிலையத்துறையின் கட்டுப்பாட்டில் உள்ளது. 1927-ஆம் ஆண்டின் அறநிலையப் பாதுகாப்புச் சட்டப்படி அரசு நிருவாக அலுவலரால் நிர்வகிக்கப்படுகிறது.
பூசைகள்
இக்கோயிலில் சிவாகம முறைப்படி ஒருகாலப் பூசை நடக்கின்றது. ஐப்பசி மாதம் அன்னாபிஷேகம் முக்கிய திருவிழாவாக நடைபெறுகிறது.
மேற்கோள்கள்
பகுப்பு:காஞ்சிபுரம் மாவட்டத்திலுள்ள சிவன் கோயில்கள் பகுப்பு:சரி பார்க்க வேண்டிய தானியக்கக் கோயில் கட்டுரைகள்
மஞ்சள் தொண்டை சின்னான்
மஞ்சள் தொண்டை சின்னான் (yellow-throated bulbul (Pycnonotus xantholaemus) என்பது கொண்டைக்குருவி குடும்பத்தைச்சேர்ந்த,  பேசரின் பறவை ஆகும். இவை தென்னிந்திய தீபகற்பத்தில் உள்ள அகணிய உயிரியாகும். இவை செங்குத்தான, பாறைக் குன்றுகளின் உச்சியில் வாழக்கூடியன.  இவற்றின் வாழிடங்கள் கிரானைட் சுரங்கங்களால் அச்சுறுத்தலுக்கு ஆளாகியுள்ளன. இந்த உயிரினத்தின் அழைப்புகள் வெண்புருவ கொண்டலாத்தியுடன் மிகவும் ஒத்திருக்கிறது. இவற்றின் தோற்றமும் வெண்புருவ கொண்டலாத்திபோல இருந்தாலும் இதை சிலர் வெண்புருவக் கொண்டலாத்தியாக நினைத்துக் குழப்பிக் கொள்வதுண்டு. இதன் தலை, தொண்டை,  போன்றவற்றில் உள்ள மஞ்சள் நிறம் இவற்றை வேறுபடுத்துவதாக உள்ளன.
உயிரியல் வகைப்பாடு
மஞ்சள் தொண்டை சின்னானை முதலில் தாமஸ் சி. ஜெர்டன் என்பவர் பிரோகிபஸ் பேரினத்தில் வகைபடுத்தினார். (பைக்கோனொனாட்டசின் வேறு பெயர்). பின்னர் மறு வகையாக்கத்தின்போது இக்சோசின் பேரினத்தில் வகைப்படுத்தப்பட்டது. இது மீண்டும் பைக்கோனொனாட்டஸ் பேரினத்திலேயே மீண்டும் வகைப்படுத்தப்பட்டது.
பரவல் மற்றும் வாழிடம்
இந்தப் பறவைகளின் வாழிடமானது பாறைகள் நிறைந்த மலைகளின் மேற்பகுதி ஆகும். பெரும்பாலும் தென்னிந்தியாவில் குறிப்பாக கிழக்குத் தொடர்ச்சி மலைகள் மற்றும் மேற்குத் தொடர்ச்சி மலைகளில் சில இடங்களிலும் காணப்படுகின்றன. இவற்றின் வாழிடங்களான இந்த மலைக் காடுகள் கிரானைட் சுரங்கங்கள், காட்டுத் தீ, மேய்ச்சல் பொன்றவற்றால் அச்சுறுத்தலுக்கு ஆளாகியுள்ளன. இதனால் இந்தப்பறவையானது முன்பு காணப்பட்ட பல இடங்களிலிலிருந்து அற்றுப்போய்விட்டது. thumb|1847 ஆண்டைய விளக்கப்படம் இவை காணப்படும் சில இடங்களாக அறியப்பட்டவை நந்தி மலை, ஹார்ஸ்லி மலைகள், செஞ்சி, ஏற்காடு வல்லிமலை (வேலூர்), ஜவ்வாது மலை பிலிகிரி ரங்கநாத மலை போன்றவை ஆகும். இந்த இனமானது மேற்குத் தொடர்ச்சி மலைகளின் ஆனைமலையின் சில பகுதிகளில் காணப்படுவதாக அறியப்படுகிறது. இது வாழும் பகுதிகளின் வட எல்லையானது ஆந்திரத்தின் நல்லமலைக் குன்றுகள் எனப்படுகிறது ஆனால் இவை வாழும் பகுதியானது வடக்கில் கிழக்குத் தொடர்ச்சி மலைகளில் ஒடிசாவரை இருக்கலாம் என்ற ஐயம் உள்ளது.
நடத்தை மற்றும் சூழலியல்
இந்தப் பறவை கூச்ச சுபாவத்தைக் கொண்டிருப்பதால், புதர்களில் மறைந்து இருக்கும். இதன் வெண்புருவ கொண்டலாத்தை ஒத்திருக்கும் குரலைக் கொண்டு இதை அறியலாம். இவை பூச்சிகள் மற்றும் உண்ணிச்செடி, காட்டுமிளகு, செம்புளிச்சான், மணித்தக்காளி, சந்தனம், ஆல் அத்தி, உள்ளிட்ட தாவரங்களின் பழங்களையும் உண்ணும். வெயில்கால மாலை நேரங்கள் மற்றும் வறண்ட பருவங்களில் இவை நீர் குடிக்கவும், குளிக்கவும் குளங்களுக்கு வரும்.
இவற்றின் இனப்பெருக்க காலம் சூன் முதல் ஆகத்து வரை ஆகும். இவை சிறிய மரமுட்களைக் கொண்டு பாறை இடுக்கில் கூடுகட்டும். கூட்டில் இரண்டு முட்டைகள் இட்டு 20 நாட்கள் அடைகாக்கின்றன. குஞ்சுகள் 13 நாட்களுக்குப் பிறகு பறக்கத் துவங்குகின்றன.
வெளி இணைப்புகள்
பகுப்பு:பன்னாட்டு இயற்கைப் பாதுகாப்புச் சங்கத்தின் செம்பட்டியல் - அழிவாய்ப்பு இனம் பகுப்பு:தமிழ்நாட்டுப் பறவைகள் பகுப்பு:தென்னிந்தியப் பறவைகள்
பாபநாசம் (திரைப்படம்)
பாபநாசம் (Papanasam) ஓர் இந்தியத் தமிழ் திரைப்படமாகும். திரிஷ்யம் எனும் மலையாளத் திரைப்படத்தின் தழுவலான இப்படத்தில் கமல்ஹாசன், கவுதமி மற்றும் கலாபவன் மணி ஆகியோர் நடிக்க, எழுதி இயக்கினார் ஜீத்து ஜோசப்.
கதை
சுயம்புலிங்கம் தனது 5 வது வகுப்புக்குப் பிறகு படிப்பை நிறுத்திய அனாதை. 2014 ஆம் ஆண்டில், அவர் தமிழ்நாட்டின் திருநெல்வேலி மாவட்டத்தில் உள்ள பாபநாசம் என்ற சிறிய நகரத்தில் கேபிள் டிவி சேவையை நடத்தும் ஒரு தொழிலதிபர் ஆவார். கிராமத்தின் முக்கிய பகுதியில் அவருக்கு இரண்டு கட்டிடங்கள் உள்ளன, மேலும் 5 ஏக்கர் பரப்பளவில் ஒரு தோட்டத்தில் நன்கு கட்டப்பட்ட வீடு உள்ளது. அவருக்கு ராணிக்கு திருமணமாகி 16 வயதில் செல்வி மற்றும் 10 வயது மீனா என்ற இரண்டு மகள்கள் உள்ளனர். அவரது குடும்பத்தை தவிர்த்து அவரது ஒரே ஆர்வம் திரைப்படம் பார்ப்பதுதான். அவர் தனது இரவு நேரத்தின் பெரும்பகுதியை டிவிக்கு முன்னால் தனது சிறிய அலுவலகத்தில் செலவிடுகிறார்.
இயற்கை முகாமின் போது, ​​செல்வி குளிப்பது குளியலறையில் மறைக்கப்பட்ட செல்போன் மூலம் புகைப்படம் எடுக்கப்படுகிறது. குற்றவாளி, வருண், இன்ஸ்பெக்டர் ஜெனரல் கீதா பிரபாகரின் மகன். பல நாட்களுக்குப் பிறகு, வருண் செல்வியை அழைத்து, பாலியல் உதவிக்காக அவளை மிரட்டினார். அவன் அவளை நள்ளிரவில் தன் வீட்டுத் தோட்டக் கொட்டகைக்கு வரச் சொல்கிறான். செல்வி தனது தாயை அழைத்து வருகிறார், இருவரும் வருனிடம் தனியாக இருக்கும்படி கெஞ்சுகிறார்கள். ஒப்பந்தத்தில் செல்விக்கு பதிலாக வருண் ராணியிடம் கேட்கிறார். ஆத்திரமடைந்த செல்வி, உலோகத் தடியால் தொலைபேசியை வருணின் கையில் அடித்தார், ஆனால் தடி வருணின் தலையையும் தாக்கியது. சம்பவ இடத்திலேயே வருண் இறந்தார். ராணியும் செல்வியும் அவரது உடலை உரம் குழியில் புதைத்தனர், இது மீனாவின் தூரத்திலிருந்து பார்க்கப்பட்டது. மறுநாள் காலையில், ராணி சுயம்புலிங்கத்திடம் இந்த சம்பவத்தைப் பற்றிச் சொல்கிறார், அவர் தனது குடும்பத்தை சட்டத்திலிருந்து காப்பாற்ற ஒரு வழியை வகுத்தார். அவர் வருணின் உடைந்த செல்போனை அகற்றி, சிம் கார்டை மற்றொரு மொபைல் போனில் வைத்தார், அதை அவர் ஒரு தேசிய அனுமதி லாரி மீது வீசினார் மற்றும் வருணின் மஞ்சள் மாருதி ஜென் காரை அப்புறப்படுத்தினார், இது சுயம்புலிங்கத்தின் மீது வெறுப்பு கொண்ட கான்ஸ்டபிள் பெருமாளால் பார்க்கப்படுகிறது. சுயம்புலிங்கம் தனது குடும்பத்தை தென்காசிக்கு ஒரு கோவிலில் பிரார்த்தனை செய்ய, ஒரு திரைப்படம் பார்க்க, ஒரு ஹோட்டலில் தங்கி உணவகத்தில் சாப்பிட அழைத்துச் செல்கிறார். கீதா தனது காணாமல் போன மகன் குறித்து விசாரணையைத் தொடங்கினார்.
ஆரம்ப விசாரணைக்குப் பிறகு, கீதா சுயம்புலிங்கத்தையும் அவரது குடும்பத்தினரையும் விசாரணைக்கு அழைக்கிறார். இது நடக்கும் என்று கணித்த சுயம்புலிங்கம், கொலையின் போது அவர்களின் குடும்பத்தை எப்படி மாற்றுவது என்பதை ஏற்கனவே தனது குடும்பத்திற்கு கற்றுக் கொடுத்தார். தனித்தனியாக விசாரித்தபோது, ​​அவர்கள் அதே பதில்களைத் தருகிறார்கள். சுயம்புலிங்கம் உணவகத்தின் பில், ஹோட்டல் பில், திரைப்பட டிக்கெட் மற்றும் பஸ் டிக்கெட்டுகளையும் அவர்களின் அலிபிக்கு சான்றாக வழங்குகிறார். கீதா அவர்கள் சென்ற நிறுவனங்களின் உரிமையாளர்களை கேள்வி கேட்கிறார் மற்றும் அவர்களின் அறிக்கைகள் சுயம்புலிங்கத்தின் அலிபியை நிரூபிக்கின்றன. இருப்பினும், கீதா பின்னர் சுயம்புலிங்கம் சான்றுகளைப் போலியாக உருவாக்கி, பின்னர் அதே நிறுவனங்களுக்கு தனது குடும்பத்துடன் ஒரு பயணத்திற்குச் செல்வதன் மூலம் உரிமையாளர்களுக்கு தனது அலிபியை நிறுவினார் என்பதை உணர்ந்தார். இதற்கிடையில், சுயம்புலிங்கம் தனது மைத்துனர் தங்கராஜிடம், அவர்கள் எப்போதாவது காவல்துறையினரால் அழைத்துச் செல்லப்பட்டால், அவர் ஊடகங்களை அழைத்து அவர்களின் சட்டவிரோத கைதுகளைத் தெரிவிக்க வேண்டும்.
கீதா சுயம்புலிங்கத்தையும் அவரது குடும்பத்தினரையும் கைது செய்கிறார், பெருமாள் மிருகத்தனமான சக்தியைப் பயன்படுத்தி அவர்களிடமிருந்து உண்மையை வெல்கிறார். இறுதியில், மீனா உடலை அடக்கம் செய்த இடத்தை வெளிப்படுத்துகிறாள். உரம் குழியை தோண்டிய பிறகு, சுயம்புலிங்கம் உடலை நகர்த்தியதைக் குறிக்கும் காட்டுப் பன்றியின் சடலத்தைக் கண்டார்கள். மீனா ஊடகங்களுக்கு அறிக்கை அளித்து பெருமாளுக்கு எதிராக புகார் செய்கிறார். கான்ஸ்டபிள் சஸ்பெண்ட் செய்யப்பட்டார், பாபநாசம் நிலையத்தில் உள்ள அனைத்து அதிகாரிகளும் மாவட்டத்திற்கு வெளியே மாற்றப்பட்டனர் மற்றும் கீதா தனது பதவியை ராஜினாமா செய்தார். மாவட்ட நீதிமன்றம் சுயம்புலிங்கத்தின் குடும்பத்தினரை அவர்களின் அனுமதியின்றி விசாரிக்க தடை விதிக்கிறது.
பின்னர், கீதா மற்றும் அவரது கணவர் பிரபாகர் சுயம்புலிங்கத்தை சந்தித்து அவர்களின் முரட்டுத்தனமான மற்றும் வன்முறை நடத்தைக்கு மன்னிப்பு கேட்கிறார்கள். பிரபாகர் சுயம்புலிங்கத்திடம் தங்கள் மகன் பற்றி சொல்ல முடியுமா என்று கேட்கிறார். சுயம்புலிங்கம் தனது குடும்பம் குற்றம் செய்ததை மறைமுகமாக வெளிப்படுத்துகிறது. இப்போது ஜாமீனில், சுயம்புலிங்கம் புதிதாக கட்டப்பட்ட உள்ளூர் காவல் நிலையத்தில் ஒரு பதிவேட்டில் கையெழுத்திட்டார். அவர் வெளியேறும்போது, ​​கையில் ஒரு மண்வெட்டியுடன் முழுமையடையாத காவல்நிலையத்தை விட்டு வெளியேறும் ஒரு ஃப்ளாஷ்பேக், அவர் வருணின் உடலை காவல் நிலையத்தின் அடித்தளத்தில் மறைத்து வைத்திருப்பதைக் குறிக்கிறது.
தயாரிப்பு
படக்குழுவினர் ரஜினிகாந்த்தை நடிக்கவைக்கலாம் என்று யோசித்தனர், பின்னர் கமல்ஹாசன் இந்த கதைக்கு பொருத்தமானவர் என்று தேர்ந்தெடுத்தனர். கதைக்கு ஏற்றார்போல், நெல்லை மற்றும் நெல்லை மாவட்ட சுற்றுவட்டாரப் பகுதியில் படமாக்கப்பட்டது. 2014 ஆம் ஆண்டு ஆகத்து மாதம், இப்படத்தின் படப்பிடிப்பு துவங்கியது.
வெளியீடு
கமல்ஹாசன் உத்தம வில்லனின் வெளியீட்டுத் திட்டங்களை முடித்த பிறகு படத்தை வெளியிடத் திட்டமிட்டார். ஆனால் பிந்தையவர் வெளியிடுவதில் தாமதம், அதைத் தொடர்ந்து திருட்டு குற்றச்சாட்டு, அசல் படத்தின் இயக்குனர் ஜீத்து ஜோசப் மீது, அதன் தயாரிப்பாளர்களை படத்தை வெளியிடத் தூண்டியது  ஈத்-உல்-பித்ர் (17 ஜூலை 2015). முதல் பார்வை மற்றும் தியேட்டர் டிரெய்லர் 13 மே 2015 அன்று வெளியிடப்பட்டது. ஜூன் 2015 நடுப்பகுதியில், படம் 3 ஜூலை 2015 அன்று வெளியிடப்படும் என்று அறிவிக்கப்பட்டது.
இசை
இப்படத்திற்கு, நா. முத்துக்குமார் வரிகளில் இசையமைப்பாளர் ஜிப்ரான் இசையமைத்தார். பாடல் இசை 21 சூன் 2015 அன்று வெளியிடப்பட்டது.
விமர்சனங்கள்
இப்படத்திற்கு விமர்சகர்களிடமிருந்து பாராட்டுகள் கிடைத்தன.
வெளியிணைப்புகள்
பகுப்பு:2015 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள் பகுப்பு:கமல்ஹாசன் நடித்துள்ள திரைப்படங்கள் பகுப்பு:கௌதமி நடித்த திரைப்படங்கள்
தானாவயல் ஊராட்சி
தானாவயல் ஊராட்சி (Thanavayal Gram Panchayat), தமிழ்நாட்டின் சிவகங்கை மாவட்டத்தில் உள்ள தேவகோட்டை வட்டாரத்தில் அமைந்துள்ளது. இந்த ஊராட்சி, காரைக்குடி சட்டமன்றத் தொகுதிக்கும் சிவகங்கை மக்களவைத் தொகுதிக்கும் உட்பட்டதாகும். இந்த ஊராட்சி, மொத்தம் 7 ஊராட்சி மன்றத் தொகுதிகளைக் கொண்டுள்ளது. இவற்றில் இருந்து 7 ஊராட்சி மன்ற உறுப்பினர்களைத் தேர்ந்தெடுக்கின்றனர். 2011ஆம் ஆண்டு இந்திய மக்கள் தொகை கணக்கெடுப்பின்படி, மொத்த மக்கள் தொகை 1378 ஆகும். இவர்களில் பெண்கள் 734 பேரும் ஆண்கள் 644 பேரும் உள்ளனர்.
அடிப்படை வசதிகள்
தமிழ்நாடு ஊரக வளர்ச்சி மற்றும் ஊராட்சித் துறையின் 2015ஆம் ஆண்டுத் தரவின்படி கீழ்க்கண்ட தகவல் தொகுக்கப்பட்டுள்ளது.
சிற்றூர்கள்
இந்த ஊராட்சியில் அமைந்துள்ள சிற்றூர்களின் பட்டியல் :
சான்றுகள்
பகுப்பு:சிவகங்கை மாவட்ட ஊராட்சிகள் பகுப்பு:த. இ. க. ஊராட்சித் திட்டம்
தரிந்து கௌசல்
பஸ்குவால் ஹன்டி தரிந்து கௌசல் (Paskuwal Handi Tharindu Kaushal, பிறப்பு: 5 மார்ச் 1993) இலங்கை துடுப்பாட்ட வீரர். வலக்கைப் புறந்திருப்பப் பந்து வீச்சாளரான இவர் வலக்கைத் துடுப்பாட்டக் காரரும் ஆவார். கோல்ட்சு துடுப்பாட்ட அணியில் இவர் தனது முதலாவது பட்டியல் அ ஆட்டத்தை விளையாடினார். தனது முதலாவது தேர்வுப் போட்டியை நியூசிலாந்து அணிக்கு எதிரான போட்டியில் 2014 டிசம்பர் 26 இல் விளையாடினார்.
2015 உலகக்கிண்ணப் போட்டிகளின் போது ரங்கன ஹேரத் காயமடைந்ததை அடுத்து கௌசல் தென்னாப்பிரிக்க அணிக்கு எதிரான காலிறுதிப் போட்டியில் 2015 மார்ச் 18 இல் சிட்னியில் விளையாடினார். இது இவரது முதலாவது ஒருநாள் பன்னாட்டுப் போட்டியாகும். இவ்வாட்டத்தில் தான் எதிர்கொண்ட முதலாவது பந்திலேயே ஆட்டமிழந்தார்.
வெளி இணைப்புகள்
பகுப்பு:1993 பிறப்புகள் பகுப்பு:வாழும் நபர்கள் பகுப்பு:இலங்கைத் துடுப்பாட்டக்காரர்கள் பகுப்பு:காலி மாவட்ட நபர்கள்
ப்ரியா (புதினம்)
ப்ரியா, சுஜாதாவால்  எழுதப்பட்டு குமுதம் இதழில் தொடர்கதையாக வந்தது. பின்னர் கிழக்குப் பதிப்பகத்தால் புத்தகமாக வெளியிடப்பட்டது.
கதைக் கரு
ப்ரியா என்னும் நடிகை படப்பிடிப்புக்காக லண்டன் செல்கிறாள். அவளுக்குப் பாதுகாப்பாக வக்கீல் கணேஷை அனுப்புகிறார் அவளின் கணவர் ஜனார்தன். லண்டனில் கடத்தப்படுகிறாள் ப்ரியா. ஏன் அவளைக் கடத்தினார்கள் யார் கடத்தினார்கள் கணேஷ் அதை கண்டுபிடித்து ப்ரியாவை மீட்டாரா என்று செல்லும் விறுவிறுப்பான கதை.
திரைப்படமாக
இக்கதை ப்ரியா என்ற இதே பெயரில் 1978 ஆம் ஆண்டு திரைப்படமாக எடுக்கப்பட்டது. எஸ். பி. முத்துராமன் இயக்கத்தில் வெளிவந்த இத்திரைப்படத்தில் ரஜினிகாந்த், ஸ்ரீகாந்த், ஸ்ரீதேவி மற்றும் பலரும் நடித்துள்ளனர்.
மேற்கோள்கள்
பகுப்பு:சுஜாதாவின் புதினங்கள் பகுப்பு:2010 தமிழ் நூல்கள் பகுப்பு:கிழக்குப் பதிப்பக நூல்கள்
சிவ் சுந்தர் தாஸ்
சிவ் சுந்தர் தாஸ் (Shiv Sundar Das, நவம்பர் 5. 1977, ஓர் இந்தியத் துடுப்பாட்டக்காரர்). இவர் 23 தேர்வுத் துடுப்பாட்டப் போட்டிகளிலும், நான்கு ஒருநாள் பன்னாட்டுத் துடுப்பாட்டப் போட்டிகளிலும் கலந்து கொண்டுள்ளார். 2001 இலிருந்து 2002 வரை இந்தியா அணிக்காக தேர்வுத் துடுப்பாட்டப் போட்டியில் விளையாடியுள்ளார். .
பகுப்பு:இந்தியத் துடுப்பாட்டக்காரர்கள் பகுப்பு:1977 பிறப்புகள் பகுப்பு:வாழும் நபர்கள் பகுப்பு:இந்தியத் தேர்வுத் துடுப்பாட்டக்காரர்கள்
நற்பிட்டிமுனை சிவசக்தி மகாவித்தியாலயம்
நற்பிட்டிமுனை சிவசக்தி மகாவித்தியாலயம் இலங்கையின் கிழக்கு மாகாணத்தில் கல்முனைப் பகுதியிலுள்ள பாடசாலைகளில் ஒன்றாகும்.
வரலாறு
இப்பிரதேசத்தின் ஆரம்பகால அரசபாடசாலைகளில் ஒன்றான இப்பாடசாலையின் ஆரம்பகாலப் பெயர் நற்பிட்டிமுனை அரசினர் தமிழ் கலவன் பாடசாலை என்பதாகும். இப்பாடசாலை 1932 ஆம் ஆண்டு ஆரம்பிக்கப்பட்டது. பின்னர் சிவசக்தி வித்தியாலமாக பெயர் மாற்றப்பட்டது. இப்பாடசாலை 2012ஆம் ஆண்டு உயர்தர கலைப்பிரிவைக் கொண்ட மகாவித்தியாலய தரத்திற்குத் தரமுயர்த்தப்பட்டது.
பாடசாலைக் கீதம்
போற்றிடுவேம் புழந்தேற்றிடுவோம்-புவி சாற்றுமுயர் கல்விக் கூடமிதே! சிவசக்தி மகாவித்தியாலயம் நாமம் பவசக்திகள் யாவும் தந்திடும் கூடம்.
நெற்கதிர் வயல், நதி, நெறிநலம் பாடும் நற்பிட்டிமுனை பதி நிறைவறிவோடும் கற்பனை, கலை வளம், கல்வி, அறம், திறம் விற்பனராகிட வித்தை தரும் தலம்.
ஆற்றல்கள் பெரிகிட, அறிவெம்மில் வளர்ந்திட ஏற்றமிகு கல்வி இயல்புகள் மலிந்திட ஊற்றென உயர்கலை சாற்று மறைகளும் மாற்றம் மலர்ந்து மருவி பொழிந்திட
பகுப்பு:அம்பாறை மாவட்டப் பாடசாலைகள் பகுப்பு:அம்பாறை மாவட்டத் தமிழ்ப் பாடசாலைகள்
திரைப்படத் தொகுப்பு
படத்தொகுப்பு என்பது திரைப்பட உருவாக்கத்தில் முக்கியமான ஒரு செயற்பாடு ஆகும். இது ஒன்றுக்கு மேற்பட்ட காட்சிகளை இணைத்தல் மீண்டும் அவற்றை ஒன்றுடன் ஒன்று உரிய முறையில் இணைத்து முழுத் திரைப்படத்தை உருவாக்குதல் என்பவற்றை உள்ளடக்கியதாகும்.
படத்தொகுப்பு என்பது திரைப்படத்துக்கே உரிய தனித்துவமான செயற்பாடாகும். இது திரைப்படக் கலையை நிழற்படக்கலை, நாடகம், நடனம், எழுத்து போன்ற பிற கலைகளினின்றும் வேறுபடுத்துகிறது. வெறுமனே, காட்சிகளை ஒன்றுடன் ஒன்று ஒட்டுவதோ அல்லது சிலவற்றை வெட்டி நீக்குவதோ மட்டும் படத்தொகுப்பு ஆகிவிடுவது இல்லை. ஆனால் படத்தொகுப்பு ஒரு திரைப்படத்தை வெற்றி பெறவோ அல்லது தோல்வி அடையவோ செய்யக்கூடிய ஒரு கலையாகும். ஒரு படத்தொகுப்பாளர் படிமங்கள், கதை, இசை, இசைவு, வேகம், நடிப்பு போன்ற பல விடயங்களைக் கையாளுகிறார். படத்தொகுப்பின்போது அதனை மீள இயக்குவதுடன், சில சமயங்களில் அதனைத் திரும்ப எழுதுகிறார் என்றும் சொல்லலாம். படத்துண்டுகளை ஒழுங்கு படுத்துவதற்கு இருக்கக்கூடிய எண்ணற்ற வழிகளைப் பயன்படுத்தி ஆக்கபூர்வமான, ஒருங்கிணைந்த, முழுமை கொண்ட ஒரு திரைப்படத்தைக் கொடுப்பதில் பெரும்பங்கு படத்தொகுப்பாளருக்கு உண்டு.
மேற்கோள்கள்
பகுப்பு:திரைப்படக் கோட்பாடு பகுப்பு:திரைப்படம் மற்றும் காணொளித் தொழினுட்பம் பகுப்பு:திரைப்படம் தயாரித்தல் பகுப்பு:திரைப்படத் தயாரிப்பு
அலிபாதுஷா
அலிபாதுஷா 1936 ஆம் ஆண்டு, யூலை 4 இல் வெளிவந்த 16000 அடி நீளமுடைய சரித்திரத் தமிழ்த் திரைப்படமாகும். யுனிவேர்சல் டாக்கீஸ் நிறுவனத்தினரின் தயாரிப்பில் வெளிவந்த இத்திரைப்படத்தில் சி. எஸ். செல்வரத்தினம், பங்கஜாம்மாள் மற்றும் பலர் நடித்திருந்தனர்.
சான்றாதாரங்கள்
பகுப்பு:1936 தமிழ்த் திரைப்படங்கள் பகுப்பு:இந்தியத் தமிழ்த் திரைப்படங்கள்
நீவா ஆறு
நீவா ஆறு அல்லது பொன்னை ஆறு என்பது பாலாற்றின் துணை ஆறாகும். இந்த ஆறானது ஆந்திரப் பிரதேசத்தின், சித்தூர் மாவட்டம், சேசாசலம் வனப்பகுதியில் தோன்றுகிறது. அங்கிருந்து 83 கிலோமீட்டர் தூரத்தைக் கடந்து தமிழ்நாட்டின், வேலூர் மாவட்டம், காட்பாடி வட்டம் ஆந்திர எல்லையான பொன்னை என்ற இடத்தை வந்தடைகிறது. அங்கிருந்து திருவல்லம் வழியாக பாய்ந்து மேல்விஷாரம் அருகே பாலாற்றில் கலக்கிறது.
இந்த ஆற்றின் குறுக்கே மேல்பாடி என்ற இடத்தில் தடுப்பணை கட்டப்பட்டுள்ளது. இந்தத் தடுப்பணையில்யில் தேக்கப்படும் நீரை கால்வாய்கள் வழியாக கொண்டு சென்று, வேலூர் மாவட்டம், திருவள்ளூர் மாவட்டங்களில் உள்ள 129 ஏரிகளை நிரப்பி அப்பகுதிகளை வளப்படுத்தியது. பல்வேறு சூழல்களால் இந்த ஆறு 30 ஆண்டுகளாக வறண்டு காணப்படுகிறது.
பரவலர் பண்பாட்டில்
பென்னை என்கிற நீவா நதியால் மூன்று போகம் விளைச்சலோடு வாழ்ந்த உழவர் பெருமக்களின் நிலங்களை பல்வேறு வாக்குறுதிகளை அளித்த அரசானது சிப்காட் தொழிறாசலை வளாகங்களுக்காக கையகப்படுத்துகிறது. தொழில் வளர்ச்சி என்ற பெயரில் எடுக்கப்படும் இந்த நடவடிக்கைகளால் உழவர்களின் வாழ்வும், ஆறும் பலியாவதை நீவா நதி என்ற பெயரில் எழுத்தாளர் கவிப்பித்தன் புதினமாக எழுதியுள்ளார்.
மேற்கோள்கள்
பகுப்பு:தமிழக ஆறுகள் பகுப்பு:ஆந்திர ஆறுகள் பகுப்பு:வேலூர் மாவட்ட ஆறுகள்
கேசவ்தாஸ்
வலது|thumb|400x400px|கேஷவ், சுசித்ரா
கேசவ்தாஸ் (Keshavdas Mishra) 1555 ஆம் ஆண்டில் பிறந்ததாகவும் 1618 இல் இறந்ததாகவும் கருதப்படுகிறது. இந்தி இலக்கியத்தின் இறுதிக்கால கவிஞர்களில் மிக முக்கியமானவராகக் கருதப்படுகிறார். சமஸ்கிருத காவியசாத்திரத்தை அறிமுகம் செய்து வைத்ததில் மிகச்சிறந்த மற்றும் மிகப் பழமையான கவிஞர் ஆவார்.
வாழ்க்கை அறிமுகம்
கேசவதாஸ் சமஸ்கிருதத்தில் மிகச் சிறந்த வித்துவானாக இருந்துள்ளார். இவர் முழுமையாக சமஸ்கிருதத்தையே பின்பற்றியுள்ளார். இவரின் வேலையாட்களும் சமஸ்கிருதத்தைப் பேசியுள்ளனர்.
படைப்புகள்
ஒன்பது படைப்புகள் முக்கியமானவை.
அவை, ரசிகப்ரியா, கவிப்ரியா, ரத்னபாவனி, விஞான்கீதா,சந்த்மாலா, ராமசந்திரிகா, வீரசிங்கதேவ் சரித்திரம், நக்சிக் மேலும் ஜஹாங்கீர் ஜஸசந்திரிகா. ரசிகப்ரியா இவரின் மிக முக்கிய நுலாகும். இது காவியசாத்திரத்தை விளக்குகிறது.
குறிப்புகள்
பகுப்பு:துப்புரவு முடிந்த புதுக்கோட்டை மாவட்ட ஆசிரியர்கள் தொடங்கிய கட்டுரைகள் பகுப்பு:1617 இறப்புகள் பகுப்பு:மத்தியப் பிரதேச நபர்கள் பகுப்பு:கவிஞர்கள்
கிறிஸ் கஃப்பனி
கிறிஸ்டோபர் பிளேர் கஃப்பனி (Christopher Blare Gaffaney, 30 நவம்பர் 1975) என்பவர் முன்னாள் நியூசிலாந்து துடுப்பாட்ட வீரர் ஆவார். இவர் பன்னாட்டுத் துடுப்பாட்ட அவையின் மேற்தட்டு நடுவர் குழு உறுப்பினரான இவர் தேர்வு, ஒநாப மற்றும் இ20ப போட்டிகளில் நடுவராகப் பணியாற்றி வருகிறார்.
ஏப்ரல் 2018இல் இவர் 2019 துடுப்பாட்ட உலகக்கிண்ணத் தொடருக்கான கள நடுவர்களில் ஒருவராகப் பெயரிடப்பட்டார்.
மேற்கோள்கள்
பகுப்பு:நியூசிலாந்தின் துடுப்பாட்ட நடுவர்கள் பகுப்பு:வாழும் நபர்கள் பகுப்பு:1975 பிறப்புகள்
பாக்கித்தானில் வாழ்க்கைத் தரம்
பாக்கித்தானில் வாழ்க்கைத் தரம் (Standard of living in Pakistan) சமூகத்தின் வெவ்வேறு வகுப்புகளுக்கு இடையில் வேறுபடுகிறது மற்றும் மாறுபடுகிறது. பாக்கித்தான் பெருமளவில் ஒரு வளரும் நாடாகக் கருதப்படுகிறது. மனித வளர்ச்சிக் குறியீட்டின் படி பாக்கித்தான் மொத்தமுள்ள 170 நாடுகளில் 147 ஆவது இடத்தில் உள்ளது. இந்த இடமதிப்பு குறைந்த தரம் கொண்ட மனித வளர்ச்சியின் மேல் பக்கமாகும்.
70 மில்லியனுக்கும் அதிகமான நடுத்தர மக்கள் வர்க்கத்தை கொண்டிருந்தாலும், நாட்டின் மக்கள்தொகையில் பெரும் பகுதியினர் ஏழைகளாகவே உள்ளனர். வறுமை, வேலையின்மை மற்றும் மக்கள்தொகை ஏற்றம் ஆகியவை பாக்கித்தானின் தற்போதைய சமூக பிரச்சனைகளுக்கு பங்களிக்கின்றன. 2008 ஆம் ஆண்டு நிலவரப்படி, மொத்த மக்கள்தொகையில் 17% மக்களுக்கும் அதிகமானோர் வறுமைக் கோட்டிற்குக் கீழே வாழ்கின்றனர். வேலையின்மை விகிதம், 2010 ஆம் ஆண்டு நிலவரப்படி 15% ஆக இருந்தது. மோசமான நிர்வாகம், அரசியல் பாதுகாப்பின்மை மற்றும் மத துன்புறுத்தல் ஆகியவை சராசரி பாக்கித்தானிய குடும்பம் எதிர்கொள்ளும் பிரச்சினைகளை மேலும் கூட்டியுள்ளன.
புற இணைப்புகள்
பகுப்பு:பாக்கித்தான் பகுப்பு:பாக்கித்தானிய பொருளாதாரம்
திமாப்பூர்
திமாப்பூர், இந்திய மாநிலமான நாகாலாந்தின் தலைநகரமாகும். இது திமாசா கச்சாரி எனப்படும் அரச வம்சத்தினரின் தலைநகரமாக இருந்தது. நாகாலாந்தில் உள்ள ஒரே ஒரு விமான நிலையமும், ஒரே ஒரு தொடருந்து நிலையமும் இங்கே அமைந்துள்ளன. இந்த நகரம் நாகாலாந்தின் முக்கிய நுழைவாயில் மற்றும் வணிக மையமாகும். இங்கு காலநிலைகள் மிகவும் வரவேற்கும் வண்ணமாக உள்ளது. மொத்தம் இருபத்து மூன்று (23) மாமன்ற உறுப்பினர்கள் மாநகராட்சி சபைக்கு தேர்ந்தெடுக்கப் படுகின்றனர்.
போக்குவரத்து
இங்கிருந்து தேசிய நெடுஞ்சாலை வழியாக கோகிமா, இம்பால், குவகாத்தி ஆகிய நகரங்களுக்கு செல்லலாம்.
இங்கிருந்து குவகாத்தி, கொல்கத்தா, புது தில்லி, பெங்களூர், சண்டிகர், அம்ரித்சர், திப்ருகர், சென்னை ஆகிய நகரங்களுக்கு தொடர்வண்டிகள் இயக்கப்படுகின்றன.
இங்குள்ள விமான நிலையத்தில் இருந்து கொல்கத்தா, தில்லி ஆகிய நகரங்களுக்கு விமானங்கள் இயக்கப்படுகின்றன. இந்த நிலையத்தை இந்திய வானூர்தி நிலையங்கள் ஆணையம் நிர்வகிக்கிறது.
துர்வினிதன்
துர்வினிதன் கங்க வம்சத்தின் 8வது அரசராக அறியப்படுகிறார். இவரது ஆட்சிக்காலத்தை கி. பி. 482 என அறுதியிட்டுக் கூறுகிறது. இவர் கொங்கணி வர்மனின் மகன் என்கிறது கொங்கு தேச ராஜாக்கள் கையேட்டுப் பிரதி. முந்தைய மன்னன் அவிந்தனுக்குப் பின் அரியணை ஏறினான். அவரது சகோதரர்களுடன் போட்டியிட்டு அரியணையைக் கைப்பற்றினான்.
திமாப்பூர்
அரசியல்
இந்த நகரம் நாகாலாந்து மக்களவைத் தொகுதிக்கு உட்பட்டது.
துர்வினிதன்
தலவன்புரம்
கொங்கு தேசத்தை ஆண்ட கங்க வம்ச அரசர்களில் இவன் (தலவன்புரம்) தலக்காட்டை தலைநகராகக் கொண்டு கொங்கு தேசத்தையும்  கன்னட தேசத்தையும்  நீதி நெறி தவறாது ஆட்சி செய்தார் எனவும், மந்திர சாத்திரங்களைக் கற்று தேர்ச்சி பெற்று அதன் சக்தியால் பல தேச மன்னர்களை வென்றும், சேர, சோழ, பாண்டிய, ஆந்திர, கலிங்க தேசங்களை வென்று  அவர்களிடமிருந்து கப்பம் பெற்று ஆட்சி செய்தார் எனவும், அறியமுடிகிறது.
கல்வியாளர்
துர்வினிதன் மிகச் சிறந்த கல்வியாளராக விளங்கினான், வடமொழியில் நல்ல தேர்ச்சி பெற்று வடமொழிப்புலவர் பாரவி எழுதிய கிருதார்ச் சுனியம் என்னும் நூலுக்கு உரை எழுதினார். குணாட்டியர் என்ற முனிவர் பைசாச மொழியில் எழுதிய பிருகத்கதை தமிழில் மொழி பெயர்த்தார். இதனை கொங்குவேள் என்பவர் பெருங்காவியமாக தமிழில் எழுதினார், இதன் முகவுரையிலும், பாதர் டேபார்டு (Father Tabbard) மிதிக் செய்தித்தாளில் (Mythic Journal) இதன் சிறப்பம்சத்தை அறியலாம்.
ஆட்சியை நிலைநிறுத்தல்
துர்விந்தன் ஆட்சியின் போது, பல்லவர்களுக்கும் கங்கர்களுக்கும் மோதல்கள் ஏற்பட்டன. கடும் போரில் பல்லவர்களைத் தோற்கடித்தார். இந்த வெற்றிகளால் தமிழ் நாட்டின் கொங்குமண்டலம் தொண்டைமண்டலம் ஆகிய பகுதிகளில் தனது அதிகாரத்தை நீட்டித்துக்கொண்டான்.
சாளுக்கியரிடம் உறவு
துர்விந்தன் ஒரு சாமார்த்தியசாலி. பல்லவர்களிடமிருந்து தன் நாட்டைக் காக்க, சாளுக்கியர்களிடம் தன் உறவைப் பலப்படுத்திக்கொண்டான். தன் மகளைச் சாளுக்கிய விசயாதித்தனுக்கு திருமணம் செய்வித்து நீண்டகாலம் சாளுக்கியர்களுடன் உறவைப்பேண வழிவகுத்தான்.
சமயநிலை
இவனுக்கு முன்னிருந்த கங்கமன்னர்கள் வைணத்தை ஆதரித்தனர் ஆனால் துர்விந்தன் சமணமதத்தை ஆதரித்தான்.
உசாத்துணை
Dr. Suryanath U. Kamat, Concise history of Karnataka, 2001, MCC, Bangalore (Reprint 2002)
பகுப்பு:மேலைக் கங்கர்கள் மரபு பகுப்பு:529 இறப்புகள் பகுப்பு:579 இறப்புகள்
பெரிய திருமொழி
திருமங்கையாழ்வார் இயற்றியது பெரிய திருமொழி. திருமால் மீது பாடப்பட்ட நூல் ஆகும். இது பத்து பாகங்களாகவும், ஒவ்வொரு பாகத்திலும் 10 பாடல்களும் உள்ளமையால் மொத்தம் 1084 பாடல்கள் உள்ளது. கி.பி.9 ஆம் நூற்றாண்டில் இயற்றப்பட்டது. இதற்கு பெரியவாச்சான் பிள்ளை என்பவர் விளக்க நூல் எழுதியுள்ளார். இந்த நூலில் 108 வைணவ திருத்தலங்களில் உள்ள பெருமாள்களைப் பற்றி அதிகமாக பாடல்கள் உள்ளது. சில திருத்தலங்களுக்கு 1 பாடல்கள் முதல் 100 பாடல்கள் வரை பாடப்பட்டுள்ளது
நாலாயிர திவ்ய பிரபந்தத்திரட்டில் பங்கு
இது நாலாயிரத்திவ்யப் பிரபந்தத்தில் 948 முதல் 2031 வரையிலான பாடல்களாக இரண்டாவது ஆயிரமாக இடம்பெற்றுள்ளன. இதில் 1084 பாடல்கள் உண்டு.
உள்ளடக்கம்
திருமங்கை ஆழ்வாரின் மனைவி குமுதவல்லியால் திருமங்கையாழ்வார் வைணவத்திற்கு திரும்பியதாக வைணவம் கூறுகிறது. இவர் நம்பிக்கை படி அன்னதானம் செய்வதற்கு திருடத் தொடங்கினார் என்றும் ஒருமுறை, திருமண கோஷ்டியிடம் திருட முடிவு செய்தார், ஆனால் மணமகனும் மணமகளும் திருமாலும் திருமகளும் என்பது அவருக்கு தெரியாது. மணமகளின் மெட்டியை எடுக்க முயற்சி செய்தபோது தோல்விய தழுவினார், பின்பு அவரது வாயால் அந்த மெட்டியை முயற்சி செய்தார், உடனடியாக தெய்வீகத் தன்மையை உணர்ந்தார் மேலும் திருமந்திரத்தை (ஓம் நமோ நாராயணா) கற்றபிறகு, திருமாலைப் போற்றி பெரிய திருமொழி இயற்றினார்.
வஇவரது மனைவி குமுதவல்லியால் வைணவத்திற்கு திரும்பினார் என்று வைணவம் கூறுகிறது
சில பாடல்கள்
"நிலையிட மெங்கு மின்றி நெடுவெள்ளம் உம்பர் வளநாடு மூட இமையோர்
அலைகடல் நீர்க்கு ழம்ப அகடாட ஒடி யகல்வா னுரிஞ்ச, முதுகில்
லூயிசு சதுரங்கக் காய்கள்
இவற்றையும் பார்க்கவும்
பகுப்பு:சதுரங்கம் பகுப்பு:தொல்பொருட்கள் பகுப்பு:சதுரங்கத் தொகுதிகள்
மீனா அலெக்சாந்தர்
மீனா அலெக்சாந்தர் (Meena Alexander, 17 பெப்ரவரி 1951 – 21 நவம்பர் 2018) இந்தியாவைச் சேர்ந்த ஆங்கிலக் கவிஞர், எழுத்தாளர், பேராசிரியர் ஆவார்.
பிறப்பும் படிப்பும்
இந்தியாவில் அலகாபாத்தில் பிறந்த மீனா அலெக்சாந்தர் இந்தியாவிலும் சூடானிலும் வளர்ந்தார். இவர் கேரளா சிரியன் கிறித்தவக் குடும்பத்தைச் சேர்ந்தவர். நியூயார்க்கு நகரத்தில் ஹண்டர் கல்லூரியில் ஆங்கிலப் பேராசிரியராகப் பணியாற்றினார்.
படைப்புப் பணிகள்
கவிதைகள், கட்டுரைகள், கதைகள், திறனாய்வுக் கட்டுரைகள் எனப் பலவற்றை ஆக்கியுள்ளார். பல விருதுகள் பெற்றுள்ளார். நம்பள்ளி ரோட்  மேன்ஹாட்டான் மியூசிக் ஆகிய புதினங்களும் கவிதைத் தொகுப்பும் எழுதியுள்ளார். மீனா அலெக்சாந்தரின் கவிதைகளும் படைப்புக்களும் பல் துறையைச் சார்ந்ததாகவும் உணர்ச்சித் தூண்டல் கொண்டதாகவும் உள்ளன. பால்ட் லைன்ஸ் என்ற தன் வரலாறும் எழுதினார். ஜெயா மகபத்ரா, கமலாதாஸ் ஆகிய ஆங்கில எழுத்தாளர்கள் இவருடைய மானசீக ஆசிரியர்களாவர். மீனா அலெக்சாந்தருடைய கவிதைகள் மலையாளம், இந்தி, இத்தாலி, பிரஞ்சு, செருமன் போன்ற மொழிகளில் மொழிபெயர்ப்பு செய்யப்பட்டுள்ளன.
மேற்கோள்கள்
பகுப்பு:இந்திய ஆங்கில எழுத்தாளர்கள் பகுப்பு:1951 பிறப்புகள் பகுப்பு:2018 இறப்புகள்
ஓ. இராசகோபால்
ஓலஞ்சேரி இராசகோபால் (Olanchery Rajagopal) (பிறப்பு 15 செப்டம்பர் 1929) ஒரு இந்திய அரசியல்வாதியாவார். இவர் முன்னாள் மத்திய வெளியுறவு மந்திரியாகவும், பாரதிய ஜனதா கட்சியின் முன்னாள் முதலமைச்சர் வேட்பாளராகவும், நேமம் சட்டமன்றத் தொகுதியிலிருந்து சட்ட மன்ற உறுப்பினராகவும், கேரள சட்டமன்றத்தின் முதல் பாஜகவின் உறுப்பினருமாவார். கேரளாவில் பாஜகவின் முக்கிய தலைவர்களில் ஒருவரான இவர் அடல் பிகாரி வாச்பாய் அமைச்சரவையில் பாதுகாப்பு, நாடாளுமன்ற விவகாரங்கள், நகர அபிவிருத்தி, சட்டம், நீதி, நிறுவன விவகாரங்கள், இருப்புப்பாதை உள்ளிட்ட பல்வேறு அமைச்சரவை பதவிகளை வகித்துள்ளார். 1992 முதல் 2004 வரை மாநிலங்களவையில் இரண்டு முறை உறுப்பினராக இருந்தார். கேரள மாநில அரசின் மனுக்கள் மற்றும் பொதுப்பணி, போக்குவரத்து மற்றும் தகவல் தொடர்பு குழு தொடர்பான சட்டமன்ற பாடக் குழுவில் உறுப்பினராகவும் இருந்தார்.
மேலும், கேரளாவைச் சேர்ந்த முதல் பாஜகவின் மத்திய அமைச்சராக இருந்த இவர், மாநிலங்களவையில் பாஜக நாடாளுமன்றக் கட்சியின் துணைத் தலைவராகவும் பணியாற்றினார். முன்னாள் பாஜக தேசிய துணைத் தலைவராகவும், மாநிலத் தலைவராகவும் இருந்தார். திருவனந்தபுரம் தொகுதியில் 2014 மக்களவைத் தேர்தலில் 13000 வாக்குகள் வித்தியாசத்தில் தோல்வியடைந்தார். பல சட்டமன்றத் தேர்தல்களில் இவர் குறைந்த வாக்கு வித்தியாசத்தில் தோல்வி அடைந்தார்.
ஆரம்ப கால வாழ்க்கை
இவர், செப்டம்பர் 15, 1929 அன்று மாதவன் நாயருக்கும் பாலக்காட்டில் உள்ள புத்துக்கோடு அருகே ஓலாஞ்சேரி வீட்டைச் சேர்ந்த ஓ. கொஞ்ஞிக்காவு அம்மா ஆகியோரின் மகனாகப் பிறந்தார். இவரது ஆரம்பக் கல்வி கனக்கண்ணூர் தொடக்கப்பள்ளியிலும் மஞ்சபிரா மேல்நிலைப்பள்ளியிலும் இருந்தது. பின்னர் பாலக்காடு அரசு விக்டோரியா கல்லூரிக்குச் சென்றார்.
தனது சட்டக் கல்வியை சென்னையில் மேற்கொண்டார். பின்னர், 1956ஆம் ஆண்டில் பாலக்காடு மாவட்ட நீதிமன்றத்தில் சட்டப் பயிற்சியைத் தொடங்கினார்.
ஜனசங்கப் பணிகள்
தீனதயாள் உபாத்தியாயாவால் ஈர்க்கப்பட்ட இவர், படிப்பை முடித்த சிறிது காலத்திலேயே பாரதிய ஜனசங்கத்தில் பணியாற்றத் தொடங்கினார். 1968 இல் உபாத்யாயாவின் மரணம் இவரை பொது வாழ்க்கையை இன்னும் ஆழமாக தொடரத் தூண்டியது. 1974 வரை ஜனசங்கத்தின் மாநில பொதுச் செயலாளராக இருந்தார். இவர் 1977 வரை தலைவர் பதவியிலும் இருந்தார்.
பாஜக பணி
1980இல் ஜனதா கட்சி பிரிந்து பாரதிய ஜனதா கட்சியாக உருவாக்கப்பட்டது. இவர் கட்சியின் கேரளத் தலைவராக 1985 வரை பணியாற்றினார். 1985க்குப் பிறகு அகில இந்திய செயலாளர், பொதுச் செயலாளர், துணைத் தலைவர் உட்பட பல பதவிகளை வகித்தார். 1989இல் மழப்புறம் மக்களவைத் தொகுதியில் போட்டியிட்டு தோற்றார். இரண்டு ஆண்டுகளுக்குப் பிறகு, திருவனந்தபுரம் தொகுதியில் போட்டியிட்டு மீண்டும் தோற்றார். இவரது அடுத்த முயற்சி மத்திய பிரதேச மாநிலத்தில் இருந்தது. 1992, 1998ஆம் ஆண்டுகளில் மாநிலங்களவைக்குத் தேர்ந்தெடுக்கப்பட்டார். 1999ஆம் ஆண்டில் திருவனந்தபுரத்திலிருந்து இரண்டாவதாகப் போட்டியிட்டார். ஆனால் மீண்டும் தோல்வியடைந்தார். இருப்பினும், இவர் மொத்தம் 1,58,221 வாக்குகளைப் பெற்றார். (20.9%) போட்டியிட்ட ஏழு பேரில் இரண்டாவது இடத்தைப் பிடித்தார். 1998இல் முந்தைய பாஜக வேட்பாளரை விட (94,303 வாக்குகள் பெற்றார். 12.3%) இது, 1996 (74,904, 10.4%) மக்களவைத் தேர்தலில் இவர் பெற்ற மொத்த வாக்குகளின் எண்ணிக்கையை விட மிக அதிகம்.
இவர், அருவிக்கரை இடைத்தேர்தலில் போட்டியிட்டு மூன்றாவது இடத்தைப் பிடித்தார். இருப்பினும் இவரது தனிப்பட்ட செல்வாக்கு போட்டியில் பாஜகவின் வாக்குகளை 7,694 லிருந்து 34,145 ஆக உயர்த்தியது. கடைசியாக 2016 சட்டமன்றத் தேர்தலில் இவர் நெமம் சட்டமன்றத் தொகுதியிலிருந்து போட்டியிட்டு, அப்போதைய சட்டமன்ற உறுப்பினர் வி. சிவன்குட்டியை 8,671 வாக்குகள் வித்தியாசத்தில் தோற்கடித்து, அதன் மூலம் தனது 87 வயதில் முதல் முறையாக கேரள சட்டமன்றத்தில் நுழைந்தார்.
குறிப்புகள்
பகுப்பு:கேரள அரசியல்வாதிகள் பகுப்பு:மலையாள அரசியல்வாதிகள் பகுப்பு:பாலக்காடு மாவட்ட நபர்கள் பகுப்பு:வாழும் நபர்கள் பகுப்பு:1929 பிறப்புகள்
அணுக்கரு விசை
thumb|300px|நடுநிலையான [[பையோன் (pion) மூலம் கடுமையான நியூத்திரன்-புரோத்தன் இடைத்தாக்கத்தைக் காட்டும் பெயின்மான் வரைபடம்]] அணுக்கரு விசை (Nuclear force) எனப்படுவது இரண்டு அல்லது அதற்கு மேற்பட்ட அணுக்கருனிகளுக்கிடையே ஏற்படும் விசை ஆகும். அணுவின் உட்கருவில் உள்ள நேர் மின்னூட்டம் கொண்ட புரோட்டான்களுக்கிடையில் உள்ள மின்னூட்ட விலக்கல் விசையை விட அதிகமான அளவில் இந்த அணுக்கரு விசை செயற்பட்டு புரோட்டான்களையும் மின்னூட்டம் அற்ற நியூட்ரான்களையும் பிணைக்க வைக்கின்றது.
வரலாறு
1932 ஆம் ஆண்டில் ஜேம்ஸ் சாட்விக் என்பவரால் நியூட்டாரன் கண்டுபிடிக்கப்பட்டதில் இருந்து அணுக்கரு விசை அணுக்கருவியலில் முக்கியத்துவம் பெற்றது.
1935 ஆம் ஆண்டில் ஹிடெக்கி யுக்காவா என்பவர் அணுக்கரு விசை பற்றி முதன் முதலாக எடுத்துக் கூறினார். அவரது கூற்றுப்படி, இரு அணுக்கருனிகளுக்கிடையே தொடர்ந்தாற் போல் போசோன்கள் (மீசோன்கள்) என்ற துகள் பரிமாற்றம் நடைபெறுகிறது. எனினும், மீசோன் தத்துவம் தற்போது இவ்விசையின் அடிப்படைக் கொள்கை என ஏற்றுக் கொள்ளப்படாவிட்டாலும், இந்த மீசோன் துகள் பரிமாற்றக் கொள்கை "நியூட்ரான்-நியூட்ரான்" அழுத்தத்தின் நேரடியான சோதனைகளுக்கு இக்கொள்கை இப்போதும் பயன்படுத்தப்படுகிறது.
மேற்கோள்கள்
பகுப்பு:அணுக்கருவியல் பகுப்பு:விசைகள்
שטארקע נוקלעארע קראפט
ஒலாண்டா உமாலா
ஒலாண்டா உமாலா (Ollanta Humala, பிறப்பு: சூன் 26, 1962) பெருவின் அரசியல்வாதி. முன்னாள் இராணுவ அதிகாரியான இவர் 2006 ஆம் ஆண்டு அரசுதலைவர் தேர்தலில் போட்டியிட்டு தோல்வியடைந்தார். 2011 ஆண்டு ஏப்ரல் மாதம் நடைபெற்ர தேர்தலில் மீண்டும் போட்டியிட்டு முதற்சுற்றில் 31% வாக்குகளைப் பெற்றார். சூன் 2011 இல் இடம்பெற்ற இரண்டாம் சுற்று வாக்கெடுப்பில் 51.6% வாக்குகளைப் பெற்று வெற்றி பெற்றார்.
பெரு இராணுவத்தில் 1982 இல் இணைந்த உமாலா லெப்டினண்ட் கேர்ணல் தரத்துக்குப் பதவி உயர்வு பெற்றார். 1992 இல் பெருவில் "பளபளப்பான வழி" (Shining Path) என்ற மாவோயிசப் போராளி அமைப்புக்கெதிரான உள்நாட்டுப் போரிலும், 1995 இல் எக்குவடோர் நாட்டுக்கு எதிரான செனெப்பா போரிலும் பங்குபற்றினார். 2000 ஆம் ஆண்டு அக்டோபரில், அரசுத்தலைவர் அல்பேர்ட்டோ ஃபுஜிமோரிக்கு எதிரான தோல்வியடைந்த இராணுவக்கிளர்ச்சிக்குத் தலைமை தாங்கினார். இக்கிளர்ச்சி பெருவின் தெற்கு நகரான டாக்னாவில் இடம்பெற்றது. 39 இராணுவத்தினர் பங்குபற்றினர். ஒரு இராணுவத்தலைவரைரும், நான்கு சுரங்கத் தொழிலாளர்களையும் இவர்கள் கடத்தியிருந்தனர். ஃபுஜிமோரியின் ஆட்சி பின்னடைவை அடையத் தொடங்கிய காலத்தில் இவருக்கு பெருவின் மேலவையால் மன்னிப்பு வழங்கப்பட்டது.
2005 ஆம் ஆண்டில் பெரு தேசியவாதிகளின் கட்சியை ஆரம்பித்து அரசியலுள் நுழைந்து 2006 ஆம் ஆண்டு அரசுத்தலைவர் தேர்தலில் போட்டியிட்டு இரண்டாவதாக வந்து அலன் கார்சியாவிடம் தோல்வியடைந்தார். பின்னர் 2011 ஆம் ஆண்டுத் தேர்தலில் போட்டியிட்டு வெற்றி பெற்றார். இவருக்கு எதிராக முன்னாள் அரசுத்தலைவர் அல்பேர்ட்டோ ஃபுஜிமோரியின் மகள் கெய்க்கா ஃபுஜிமோரி போட்டியிட்டார்.
மேற்கோள்கள்
பகுப்பு:1962 பிறப்புகள் பகுப்பு:பெருவின் அரசியல்வாதிகள் பகுப்பு:பெருவின் அரசுத் தலைவர்கள் பகுப்பு:1961 பிறப்புகள் பகுப்பு:வாழும் நபர்கள்